Arktisløvetann

Arktisløvetann (Taraxacum arcticum) er ein plante i løvetannslekta. 

 Utsjånad 
Planten er 5–10 cm høg med kvite eller svakt gule blomstrar. Blada er djupt flika. Han skil seg frå polarløvetann, som også veks på Svalbard, ved at sistnemnde alltid har kraftig gule blomstrar og store blad i rosetten.

 Utbreiing 
Arktisløvetann veks på frodige stader over heile Svalbard, men han er rekna som sjeldan. Elles veks han på stader med tørr tundra, i fuglefjell og på elveøyrer i arktiske område nord i Europa og Asia. 

 Kjelder 

 Johannes Lid: Norsk flora Det Norske Samlaget 2005 ISBN 82-521-6029-8
 Olav Gjærevoll og Olaf I. Rønning 1980: Flowers of Svalbard ISBN 82-00-05398-9
 Botanisk museum 

Kategori:Korgplantefamilien
Kategori:Tundra
Kategori:Plantar på Svalbard